2015.4.10. Az Európai Unió Hivatalos Lapja L 95/1 II (Nem jogalkotási aktusok) IRÁNYELVEK A BIZOTTSÁG (EU) 2015/559 IRÁNYELVE (20135. április 9.) a tengerészeti felszerelésekről szóló 96/98/EK tanácsi irányelv módosításáról (EGT-vonatkozású szöveg) AZ EURÓPAI BIZOTTSÁG, tekintettel az Európai Unió működéséről szóló szerződésre, tekintettel a tengerészeti felszerelésekről szóló, 1996. december 20-i 96/98/EK tanácsi irányelvre (!) és különösen annak 17. cikkére, mivel: (1) — A 96/98/EK irányelv alkalmazásában a nemzetközi egyezmények és tesztelési követelmények naprakész változatát kell alkalmazni. (2) — A 96/98/EK irányelv legutóbbi módosítása óta több, a nemzetközi egyezményekre és az alkalmazandó tesztelési követelményekre vonatkozó módosítás lépett hatályba. Az említett módosításokat be kell építeni a 96/98/EK irányelvbe. (3) — Ugyanezen időszakban a Nemzetközi Tengerészeti Szervezet (IMO) és az európai szabványügyi szervezetek is elfogadtak olyan, felszerelésekre vonatkozó szabványokat, többek között részletes tesztelési követelményeket, amelyek szerepelnek a 96/98/EK irányelv A.2. mellékletében található listán, vagy amelyek — bár a listán nem szerepelnek — az irányelv alkalmazásában lényegesnek tekinthetők. Ezért ezeket a felszereléseket fel kell tüntetni az A.1. mellékletben, illetve adott esetben át kell vinni az A.2. mellékletből az A.1. mellékletbe. (4) — A 96/98/EK irányelvet ennek megfelelően módosítani kell. (5) — Helyénvaló az ezen irányelv összehangolt követelményeinek hatálya alá újonnan bekerülő és az irányelv végrehaj- tására megállapított határidőn belül gyártott felszerelések átmeneti időszakra történő forgalomba hozatala, valamint közösségi hajók fedélzetén való elhelyezése. (6) — Az ebben az irányelvben előírt intézkedések összhangban vannak a tengeri közlekedés biztonságával és a hajókról történő szennyezés megelőzésével foglalkozó bizottság (COSS) véleményével, ELFOGADTA EZT AZ IRÁNYELVET: 1. cikk A 96/98/EK irányelv A. mellékletének helyébe ezen irányelv mellékletének szövege lép. () HLL 46., 1997.2.17., 25. o.